《山中示周日贞黄应晖应远及仁伯代骧两从弟》
明代·李孙宸

归来万事兴从慵，云水惟耽访逸踪。累日可能从叔度，移文应不到周颙。

自惭诸谢传池草，得似三茅驾玉龙。多恐尘缘消未尽，息心还听定林钟。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。